Senatori republikan Arlen Spekter ndryshon përkatësinë politike
Senatori Spekter ka treguar shpesh pavarësinë e tij gjatë mandatit si republikan. Kohët e fundit ai ishte një nga tre republikanët e ve
Senatori Spekter, i cili është zgjedhur në senatin amerikan prej 29 vjetësh do të përballej me një garë të vështirë si republikan në zgjedhjet e ardhshme. Shteti i Pensilvanisë votoi për kandidatin demokrat Obama gjatë zgjedhjeve presidenciale të nëntorit. Sipas anketave, senatori Spekter do të kishte më shumë gjasa për fitore si demokrat. Gjatë një konference për shtyp, ditën e martë, zoti Spekter tha se vendimi për t’u larguar nga Partia Republikane nuk ishte i lehtë: Por, zoti Spekter tha se ai e ka parë veten gjithnjë e më në kundërshtim me Partinë Republikane që ka lëvizur vazhdimisht drejt së djathtës. Vendimi i tij do t’i jepte demokratëve një shumicë prej 59 mandatesh, një vend më pak sesa shumica e duhur prej 60 vetësh për të kapërcyer bllokime të ligjeve të mundshme nga ana e senatorëve republikanë. Zëdhënësi i Shtëpisë së Bardhë, Robert Gibs, e mirëpriti këtë vendim, që sipas tij është i rëndësishëm për zbatimin e planit ekonomik të zotit Obama: Por, ndërsa zoti Spekter mbështet nismat ekonomike të zotit Obama, ai tha qartë se kjo nuk do të thoshte se vota e tij do të ishte gjithnjë në krahum e demokratëve: Senatori Spekter ka treguar shpesh pavarësinë e tij gjatë mandatit si republikan. Kohët e fundit ai ishte një nga tre republikanët e vetëm që votuan pro planit ekonomik të presidentit Obama. Udhëheqësi i shumicës në Senat, Heri Rid, pranoi se zoti Spekter ka bindje të pavarura dhe tha se nevoja për të bashkëpunuar me demokratët për të zgjidhur çështjet e kombit do të vazhdonte të ishte e rëndësishme. Udhëheqësi republikan në Senat, Miç Mekonëll, shprehu pakënaqësinë me vendimin e zotit Spekter dhe tha se kjo mund të vinte në rrezik aftësinë e republikanëve për të balancuar shumicën demokrate. Njoftimi i senatorit Spekter është humbja e radhës për republikanët të cilët në vitin 2006 humbën kontrollin e Senatit dhe Dhomës së Përfaqësuesve dhe humbën edhe më shumë vende në Kongres gjatë zgjedhjeve të fundit. //ek